Rettens dom (Første Afdeling) af 13. december 2017 – CJ mod ECDC
(Sag T-692/16)
»Personalesag – kontraktansatte – tidsbegrænset kontrakt – ansættelsesvilkårenes artikel 47, litra b) – annullation af en afgørelse om opsigelse før tid – artikel 266 TEUF – opfyldelsen af en dom afsagt af Personaleretten – vedtagelse af en ny afgørelse om opsigelse før tid – tilbagevirkende kraft«
1.      Tjenestemandssager – dom om annullation – retsvirkninger – forpligtelse til at træffe foranstaltninger til opfyldelse heraf – rækkevidde – hensyntagen til såvel begrundelsen som domskonklusionen – annullation af en afgørelse om opsigelse før tid af en tidsbegrænset kontrakt på grund af rettergangsfejl – vedtagelse af en ny afgørelse om opsigelse, hvori fejlen rettes – denne afgørelses tilbagevirkende kraft – lovlig – betingelser
(Art. 266 TEUF)
(jf. præmis 38, 42, 46, 53-56, 66-68, 73, 77 og 85)
2.      Tjenestemænd – kontraktansatte – opsigelse før tid af en tidsbegrænset kontrakt – administrationens skønsbeføjelse – administrationens omsorgspligt – hensyntagen til interesserne hos den berørte ansatte og tjenesten – begrundelse om brud på tillidsforholdet – domstolsprøvelse – grænser
(Ansættelsesvilkårene for de øvrige ansatte, art. 47)
(jf. præmis 80, 82 og 90)
3.      Tjenestemænd – afgørelse, der indeholder et klagepunkt – begrundelsespligt – omfang
(Tjenestemandsvedtægten, art. 25, stk. 2)
(jf. præmis 115 og 116)
4.      Tjenestemandssager – erstatningspåstand tilknyttet en annullationspåstand – afvisning af annullationspåstanden medfører afvisning af erstatningspåstanden
(Tjenestemandsvedtægten, art. 90 og 91)
(jf. præmis 122)
5.      Tjenestemænd – institutionernes ansvar uden for kontraktforhold – betingelser – ulovlighed – skade – årsagsforbindelse – kumulative betingelser
(jf. præmis 124)
Angående
Søgsmål støttet på artikel 270 TEUF med påstand dels om annullation af, for det første, ECDC’s afgørelse af 2. december 2015 om opsigelse, med tilbagevirkende kraft fra den 30. april 2012, af sagsøgerens kontrakt som kontraktansat og, for det andet, ECDC’s afgørelse af 27. juni 2016 om afslag på den klage, sagsøgeren indgav over denne afgørelse om opsigelse, dels om erstatning for det af sagsøgeren lidte tab.
Konklusion
1)
Det Europæiske Center for Forebyggelse af og Kontrol med Sygdomme (ECDC) frifindes.
2)
CJ betaler sagsomkostningerne.